Printre primele bijuterii pe care le primesc cei mici se numără cerceii de aur pentru copii. În funcție de vârstă, modelele acestora pot diferi, luând în considerare mai multe aspecte. Spre exemplu, pentru nou-născuți se recomandă cerceii de aur medicinali care să nu rănească sau să provoace infecții la nivelul lobului urechiușelor. Odată cu trecerea timpului și formarea găurilor, în jurul vârstei de 2 ani, aceștia pot fi schimbați cu modele vesele de cercei din aur pentru fetițe precum cei cu Minnie Mouse sau Hello Kitty.  Mecanismul de închidere este foarte important pentru siguranța bijuteriei și confort, așa că îți recomandăm modele de cercei cu tortițe, filet, cu protecție sau sistem de închidere în față. De îndată ce preferințele micuței tale se conturează, îi poți oferi oricând cadou o pereche de cercei lungi, rotunzi sau cu biluțe din aur.